O lovitură aeriană israeliană a vizat luni o localitate de lângă Baalbeck, un bastion al Hezbollah în estul Libanului, pentru a doua oară de la începutul ciocnirilor transfrontaliere cauzate de războiul din Fâşia Gaza, potrivit unor surse de securitate, notează AFP, potrivit agerpres.ro.
"Un avion israelian a vizat o fostă clădire a Hezbollah din apropierea spitalului Dar al-Amal", a declarat pentru AFP una dintre aceste surse, adăugând că aviaţia israeliană "a efectuat un alt raid asupra unui hangar la est de Baalbeck".
Loviturile au fost confirmate de o a doua sursă de securitate.
Schimburi de focuri au loc aproape zilnic între armata israeliană şi Hezbollah, un aliat al Hamasului palestinian aflat în război din 7 octombrie împotriva Israelului în Fâşia Gaza.
Aceste violenţe se concentrează în regiunile de la frontiera israeliano-libaneză.
Dar pe 26 februarie şi pentru prima dată de la începutul războiului din Fâşia Gaza, atacurile israeliene au vizat situri ale Hezbollah în regiunea Baalbeck.
De la începutul violenţelor transfrontaliere pe 8 octombrie, cel puţin 312 persoane, majoritatea luptători ai Hezbollah şi 53 de civili, au fost ucişi în Liban, potrivit unui bilanţ întocmit de AFP. În Israel, au murit zece soldaţi şi şapte civili.
VIDEO. Israelul a bombardat Libanul
Israel a bombardat Libanul duminică (15 octombrie) după ce luptătorii libanezi Hezbollah au lansat o rachetă asupra unui sat israelian de la granița de nord, ucigând cel puțin o persoană și rănind alte trei, au declarat grupul militant și medicii israelieni.
Medicii au spus inițial că două persoane au fost rănite în atacul asupra Shtula, o comunitate agricolă care se învecinează cu gardul de frontieră, vizavi de comunitatea libaneză Ayta a-Shab.